**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRITARIMO KLAIPĖDOS MIESTO SAVIVALDYBĖS IR MERO 2020 METŲ VEIKLOS ATASKAITAI“ PROJEKTO**

1. **Sprendimo projekto esmė, tikslai ir uždaviniai.**

Sprendimo projektu siūloma pritarti Klaipėdos miesto savivaldybės ir mero 2020 metų veiklos ataskaitai.

 **2. Projekto rengimo priežastys ir kuo remiantis parengtas sprendimo projektas.**

 Sprendimo projektas parengtas siekiant pateikti Klaipėdos miesto savivaldybės ir mero 2020 m. veiklos ataskaitą. Sprendimo projektas parengtas vadovaujantis Lietuvos Respublikos vietos savivaldos įstatymo 12 straipsnio 2 dalimi, 16 straipsnio 2 dalies 19 punktu ir 20 straipsnio 7 dalimi ir Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d. sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“, 20.3, 21.5 ir 34.7 papunkčiais.

  **3. Kokių rezultatų laukiama.**

Su Klaipėdos miesto savivaldybės ir mero 2020 metų veiklos ataskaitoje pateikiama informacija susipažins tarybos nariai ir miesto bendruomenė, tarybai priėmus sprendimą dėl pritarimo Klaipėdos miesto savivaldybės ir mero 2020 metų veiklos ataskaitai, ataskaita bus patvirtinta teisės aktų nustatyta tvarka.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimas**.

Nėra.

**6. Lėšų poreikis sprendimo įgyvendinimui.**

 Papildomas lėšų poreikis sprendimo projektui įgyvendinti nereikalingas.

 **7. Galimos teigiamos ar neigiamos sprendimo priėmimo pasekmės.**

Teigiamos pasekmės –savivaldybės tarybos nariai ir miesto bendruomenė turės galimybę susipažinti su savivaldybės ir mero 2020 m. veiklos rezultatais, ataskaita bus patvirtinta teisės aktų nustatyta tvarka. Neigiamų priimto sprendimo pasekmių nenumatyta.

Savivaldybės meras Vytautas Grubliauskas